  Майя Бывальцева Удмуртиысь кивалтэтлэн тӧроезлэн нырысетӥ воштӥсезлэсь ужзэ быдэсъясе Константин Сунцовез юнматӥзы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. Со логичной пумкылъян – солэн Удмуртиез азинтонъя корпорациын ужатозяз 20 миллиард манетлэсь трослы 47 тупанкылъёс юнматэмын, покчи но шоро-куспо ужбергатон удысын 18 сюрс ужасьёслы юрттэмын. Александр Бречалов, Удмуртилэн тӧроезОзьы ик улосвыл тӧроез Удмуртия понна туж кулэ ӵектосъёсты быдэсъян тыршемзэ пусйиз. Кылсярысь, Глазкарын шуныт сётон сӧзнэтъёсты выльдон, Ижкарын 50 метръем бассейнэз пуктонэз йылпумъян сярысь концессионной тупанкыл, Wildberries логоцентр но Сарапулын сяська будэтон ужпӧрез пуктон. «Нобель» технопаркез но «Промсвязьбанклэсь» клиентской операциосъя центрзэ кылдытонъя ӵектос йылпумъямын Константин Сунцов выль ужоскетъёссэ быдэсъяны 1-тӥ толсуре кутскоз. ВАТСАН Сунцов Константин Андреевич Ижкарын 1981-тӥ арын 19-тӥ инвожое вордскиз. Ижысь техникая кун университетэз «Финансы и кредит» ӧнеръя йылпумъяз. 2004-2008 аръёсы «Ижсталь» акционер огазеяськонын коньдон ужпумъёсты чакланъя бюролэн кивалтӥсез луыса ужаз. 2009-2018 аръёсы – ужбергатӥсь. 2018-тӥ арын Ижкар администрацилэн тӧроезлэн карысь экономикаез но инвестициосты азинтонъя воштӥсез, озьы ик Удмуртилэн тӧроезлэн инвестициосты азинтонъя внештатной советникез вал. 2018-тӥ арысь толсурысен «Удмуртиез азинтонъя корпорация» («Корпорация развития Удмуртии») огазеяськонлэн кивалтӥсез. Удмуртиысь кивалтэтлэн тӧроезлэн азьвыл нырысетӥ воштӥсез Александр Свинин Россилэн Сингапурын вузкаронъя ужоскето муртэз луиз.  Тегъёс: Политика Ижкар Удмуртия кивалтэт интыужеюнматон АлександрБречалов кивалтӥсьёс  